Badisa E-nuus | September 2018
Jaarliks gedurende September word Loslitdag op die kalender aangeteken as 'n dag wat daar gefokus word op die welstand van mense wat leef met gestremdheid. In Suid-Afrika word persone met gestremdheid se menslike, sosiale en ekonomiese regte egter in baie gevalle misken.
In hierdie nuusbrief gesels ons met Ds Nelis Janse van Rensburg oor gestremdheid in sy gesin, hoe belangrik dit is om gestremde mense menswaardig te behandel en leer ook meer oor die verskil wat Badisa se programme op hierdie gebied maak.
Gestremde persone is God se
‘n Openhartige onderhoud met Ds Nelis Janse van Rensburg oor gestremdheid in sy gesin.
Wat my altyd opval van Nelis is sy nederigheid, sy intense en opregte belangstelling in ander mense en dat dit altyd, eerder eerste vir hom oor sy naaste gaan as oor homself.
Ek warrel by sy kantoor in op ’n besige Woensdag, ons afspraak amper gekanselleer weens sy gemeente-verpligtinge en die nood van ander wat druk.
Hy val met die deur in die huis en vra my eers hoe dit met my gaan, asook met my gesin (my een seun is ook gestremd). Ek besef dadelik dit is nie ‘n oppervlakkige “hoe gaan dit nie?”, maar eerder ’n “ek weet jy het ook ’n pakkie wat die lewe jou gegee het, en ek begryp dit”.
Alta du Toit Nasorg kry 'n nuwe baadjie danksy ruimhartige donateur
Jare lank al gebeur daar ongelooflike dinge agter die skerms by Alta du Toit Nasorg in Bellville.
Hier word intellektueel-gestremde persone, tussen die ouderdom van 18 – 80 jaar, daagliks versorg en is hulle ook werksaam om goedere aanmekaar te sit en te verpak vir die kommersiële mark, iets waarvoor elkeen van hierdie mensies vergoed word. Die inwoners hier presenteer met, onder andere, Downsindroom, Fetale Alkohol Sindroom, breinbeserings asook ander intellektuele gestremdhede.
Alta du Toit Nasorg kry dit egter reg om gestremdes se menswaardigheid vir hul terug te gee: families kry nuwe hoop en daar is sin en roetine in elke dag. Die personeel en versorgers kom hul pligte getrou na, maar tussendeur droom almal van ‘n mooi en funksionele omgewing, ‘n plek waar weerlose mense weer moed kan skep.
Die regte van 'n gestremde persoon en Badisa se rol om hierdie regte te bevorder
Deur Sandra Bredell
Jaarliks gedurende September word Loslitdag op die kalender aangeteken as ‘n dag wat daar gefokus word op die welstand van mense wat leef met gestremdheid.
In Suid-Afrika word persone met gestremdheid se menslike, sosiale en ekonomiese regte egter in baie gevalle misken.
Mense vergeet dikwels dat persone met gestremdheid dieselfde regte het as andere, wat insluit: basiese menseregte, sosiale regte, asook ekonomiese en kulturele regte. (Bron: “White Paper on the Rights of Persons with Disabilities”, 2015).
‘n Belangrike deel van Badisa se dienslewering is om dienste aan gestremde persone binne ’n fasiliteit te lewer. Dit kan residensiële versorging of dagsorg insluit en uiteraard so ver as moontlik aan hul regte te voorsien.
Eljada Nasorg gee terug aan gemeenskap tydens Mandela-Dag
Eljada Nasorg is ’n residensiële fasiliteit wat ontwikkelings- en versorgingsdienste aan 97 volwasse persone met intellektuele gestremdhede lewer, asook dagsorgdienste aan 14 kliënte.
Wanneer Mandela-dag elke jaar op 18 Julie gevier word, was Eljada Nasorg tot dusver net aan die ontvangkant van ander instansies wat hul welwillendheid bewys het.
Op die 100-jarige herdenking van wyle mnr Mandela se geboortedag, het inwoners en personeel van Eljada Nasorg hul welwillendheid teenoor ander mense in nood en die natuur betoon.
Innovation for the Blind celebrates
Innovation for the Blind (Previously Institute for the Blind/Kaleidoscope) recently celebrated their 137 years’ in existence. They have also relaunched their trademark and name in order to acknowledge their proud heritage and set the standard for the future.
Their dream is to adequately utilise supportive technologies in order to support the independence of the visually impaired. Technology enables the visually impaired to expand their world in order to make an impact. More than 97 % of visually impaired persons are unemployed, yet with technology, they can be empowered to add value to society.
There are currently already more than 1000 apps that can help the visually impaired.
Weltevrede Akkommodasie bied gerieflike verblyf vir individue en groepe
Indien u ‘n finansiële bydrae wil lewer: kliek asb hier vir Badisa se betalingsopsies (bankbesonderhede, debietorder-strokie en SnapScan).